
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 103 

6 Ιουλίου 1994 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 159 

Ίδρυση Ανδρώου Ιερού Ησυχαστηρίου με την επωνυμία 
«Ιερόν Ησυχαστήριον Αναστάντος Χριστού» στο Δήμο 
Πειραιά της Ιεράς Μητροπδλεως Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/77 «Περί 
του Καταστατικού Χάρτου της Εκκλησίας της Ελλάδος» 
(Α’ 146). 

β) Των άρθρων 108 και επομένων του Αστικού Κώδικα. 

2. Την αριθμ. 13.751/94 συμβολαιογραφική πράξη της 
συμβολαιογράφου Χαλανδρίου Νικολέττας Δέδε-Δανιήλ, 
με την οποία συνιστάται ανδρικό Ιερό Ησυχαστήριο με την 
επωνυμία «Ιερόν Ησυχαστήριον Αναστάντος Χριστού» στο 
Δήμο Πειραιά της Ιεράς Μητροπόλεως Πειραιά. 

3. Τη σύμφωνη γνώμη της Ιεράς ^Συνόδου της Εκκλη¬ 
σίας της Ελλάδος, η οποία ενέκρινε"την ίδρυση του Ησυ¬ 
χαστηρίου κατά τη συνεδρία αυτής της 3.3.94, όπως 
τούτο αναφέρεται στο αριθμ. 498/300/94 έγγραφό της. 

Με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθμ. 13.751/10.2.94 
συμβολαιογραφική πράξη της συμβολαιογράφου Χαλαν¬ 
δρίου Νικολέττας Δέδε - Δανιήλ σύσταση Ανδρικού Κοινο- 
βιακού Μοναστικού Ιδρύματος με την επωνυμία «Ιερόν 
Ησυχαστήριον Αναστάντος Χριστού» στο Δήμο Πειραιά 
της Ιεράς Μητροπόλεως Πειραιώς. 

Το Ίδρυμα αυτό το οποίο είναι Νομικό Πρόσωπο Ιδιωτι¬ 
κού Δικαίου τελεί κάτω από την εποπτεία του εκάστοτε 
Σεβασμιωτάτου Μητροπολίτου Πειραιώς και διέπεται από 
τον Οργανισμό του. 

Κυρώνουμε τον Οργανισμό του Ανδρικού Κοινοβιακού 
Μοναστικού Ιδρύματος «Ιερόν Ησυχαστήριον Αναστάντος 
Χριστού» στο Δήμο Πειραιώς της Ιεράς Μητροπόλεως που 
αποτελείται από δύο (2) μέρη εκ των οποίων το πρώτο μέ¬ 


ρος απαρτίζεται από τέσσερα (4) άρθρα και το δεύτερο 
μέρος από είκοσι (20) άρθρα ως κατωτέρω: 

ΜΕΡΟΣ ΠΡΩΤΟ 

(Σύσταση - Έδρα - Σκοπός - Περιουσία - Πόροι) 

Άρθρο 1 

Σύσταση 

Δημιουργείται διά της παρούσης πράξεως και όπως ορί¬ 
ζει ο νόμος ΙΔΡΥΜΑ αυτοτελές ως αυθύπαρκτο Νομικό 
Πρόσωπο ιδιωτικού δικαίου με την επωνυμία «ΙΕΡΟΝ 
ΗΣΥΧΑΣΤΗΡΙΟΝ ΑΝΑΣΤΑΝΤΟΣ ΧΡΙΣΤΟΥ». 

Το Ίδρυμα τελεί υπό την πνευματική εποπτεία του εκά¬ 
στοτε Μητροπολίτη Πειραιά ως Επιχώριου Αρχιερέα και 
διέπεται από τον κατωτέρω Οργανισμό του. 

Άρθρο 2 

Η Έδρα του Ιδρύματος είναι ο Δήμος Πειραιώς και ειδι- 
κώτερα το κτίριο του ιδρύματος στον Πειραιά και επί της 
οδού Κωπαΐδος αριθμός 67. 

Άρθρο 3 

Σκοπός του Ιδρύματος είναι η άσκηση, ο αγιασμός και η 
εν Χριστώ τελείωση των εγκαταβιούντων εις το ΗΣΥΧΑ¬ 
ΣΤΗΡΙΟ διά της μελέτης και τηρήσεως της σωτηριώδους 
διδασκαλίας και των σεπτών εντολών του Κυρίου και θεού 
και Σωτήρος ημών Ιησού Χριστού ως και των περί μοναχι¬ 
κού βίου αρχών και παραδόσεων της Ορθοδόξου Εκκλη¬ 
σίας, όπως αυτές διατυπώθηκαν εις την διδασκαλία και 
οσία βιωτή των Αγίων και θεοφόρων Πατέρων Αυτής. 

Άρθρο 4 

Περιουσία και εν γένει πόροι του Ιδρύματος είναι τα 
ακόλουθα ακίνητα και κινητά, που διαθέτει ο ιδρυτής, τρε- 
χούσης αγοραίας αξίας άνω των δραχμών δεκαπέντε εκα¬ 
τομμυρίων διακοσίων δέκα τριών χιλιάδων (15.213.0ΧΧ)), 
ήτοι: α) ένα οικόπεδο μετά των υπαρχόντων σ’ αυτό πα¬ 
λαιών κτισμάτων, που βρίσκεται στον Πειραιά, μέσα στο 
εγκεκριμένο σχέδιο της πόλεως Πειραιά, της περιφέρειας 
του ίδιου Δήμου, στη θέση Κοκκινιά στην οδό Κωπαΐδος, 
στην οποία φέρει τον αριθμό 67, συνολικής εκτάσεως μέ¬ 
τρων τετραγωνικών εξήντα έξι (66), το οποίο εμφαίνεται 
με τα κεφαλαία αλφαβητικά γράμματα Α Β Γ Δ Α στο από 
Οκτωβρίου 1985 τοπογραφικό σχεδιάγραμμα του Μηχανι¬ 
κού Αντωνίου Ζαχαροπούλου, το οποίο έχει προσαρτηθεί 

στο με αριθμό 11.480/18.10.1985 συμβόλαιο της Συμβο¬ 
λαιογράφου Αθηνών Ιωάννας Καλλή Μπενάρδου και που 
ειδικώτερα εμφαίνεται με τα κεφαλαία αλφαβητικά γράμ¬ 
ματα Α Β Γ Δ Α στο από Οκτώβριο 1992 τοπογραφικό διά¬ 
γραμμα του Πολιτικού Μηχανικού Αντωνίου Ζαχαροπού- 
λου, το οποίο έχει προσαρτηθεί στο με αριθμό 62.303/ 
12.10.1992 συμβόλαιο του Συμβολαιογράφου Πειραιά 
Κωνσταντίνου Γεωργίου Αφάρα στο οποίο σχεδιάγραμμα 
υπάρχει η υπό του Ν. 651/1977 προβλεπομένη δήλωση 
ότι το άνω οικόπεδο βρίσκεται εντός σχεδίου πόλεως και 
είναι μη άρτιο, είναι δε οικοδομήσιμο βάσει του Ν. 1337/ 
1983 (άρθρο 25 (Ν. 651/77) και συνορεύει Βόρεια σε 
πρόσωπο πλευρά Α Δ μέτρων δώδεκα (12) με την οδό Κω- 
παΤδος πρώην οδό ανώνυμη με αριθμό 15, Νότια σε 
πλευρά Β Γ μέτρων δώδεκα (12) κατά τον τίτλον κτήσεώς 
του με ιδιοκτησία αγνώστου γείτονος πριν με οικία Βασιλι¬ 
κής Παπαθεοδώρου και τώρα Φιλανθρωπικού Σωματείου 
Ορθοδόξων Χριστιανών « Αγιος Ιωάννης ο Ελεήμων», Ανα¬ 
τολικά σε πλευρά Α Β μέτρων πέντε και 05/00 (5,05) με 
ιδιοκτησία αγνώστου κατά τον τίτλον κτήσεώς του οικίαν 
Χαραλάμπους Μπατιστάτου και Δυτικά σε πλευρά Α Δ μέ¬ 
τρων πέντε και 0,5 (5,05) με ιδιοκτησία αγνώστου κατά 
τον τίτλον κτήσεώς του οικόπεδο Όλγας Βολονάση. 

Το παραπάνω ακίνητο περιήλθε στο Φιλανθρωπικό Σω¬ 
ματείο Ορθοδόξων Χριστιανών « Αγιος Ιωάννης ο Ελεή¬ 
μων» δυνάμει του με αριθμό 62.30/12.10.1992 αγοραπω- 
λητηρίου συμβολαίου του Συμβολαιογράφου Πειραιώς 
Κωνσταντίνου Γεωργίου Αφάρα, που νόμιμα έχει μετα¬ 
γραφεί στα βιβλία μεταγραφών του Υποθηκοφυλακείου 
Πειραιώς στον τόμο 968 και με αριθμό 65, εξ αγοράς από 
τον Ιερό Ναό Αγίων Αναργύρων Καραβά Πειραιώς, στον 
οποίο είχε περιέλθει δυνάμει του με αριθμό 11.480/ 
18.10.1985 πωλητηρίου συμβολαίου της Συμβολαιογρά¬ 
φου Αθηνών Ιωάννας Καλλή Μπενάρδου, που νόμιμα έχει 
μεταγραφεί στα βιβλία μεταγραφών του Δήμου Πειραιά 
στον τόμο 849 και με αριθμό 17 από την Σοφία χήρα Αράμ 
Νατζαριάν ή Πατακιάν (Σόφκα Π ΑΤΑΚΙ ΑΝ) το γένος Χαρα¬ 
λάμπους και Βασιλικής Μπατιστάτου, στην οποία είχε πε- 
ριέλθει λόγω προικός αδιατιμήτου που συστήθηκε σ’ αυ¬ 
τήν διά τον μετά του συζύγου της Αράμ Νατζαριάν τελε- 
σθέντα γάμον από τον πατέρα της Χαράλαμπο Ανδρέα 
Μπατιστάτο με το με αριθμό 29/17.2.1925 προικοσύμ¬ 
φωνο συμβόλαιο του Συμβολαιογράφου Πειραιά Ευστα¬ 
θίου Γρίσπου, που νόμιμα έχει μεταγράφει στα βιβλία με¬ 
ταγραφών του Δήμου Πειραιά, στον οποίο προκοδότη Χα¬ 
ράλαμπο Μπατιστάτο είχε περιέλθει τούτο σε μεγαλύτερη 
έκταση οικοπέδου από πήχεις τεκτονικούς τετρακόσιους 
σαράντα ένα (441) με το με αριθμό 28.299/15.12.1915 
συμβόλαιο του Συμβολαιογράφου Πειραιά Ιωάννου Αθα- 
νασιάδου, που νόμιμα έχει μεταγραφεί στα βιβλία μετα¬ 
γραφών του Δήμου Πειραιά στον τόμο 273 και με αριθμό 
180. Η αξία του παραπάνω ακινήτου ανέρχεται σύμφωνα 
με τον αντικειμενικό προσδιορισμό στο ποσό των δραχμών 
τριών εκατομμυρίων εκατό χιλιάδων (3.100.000). 

β) Οικόπεδο μετά των σ’ αυτό παλαιών κτισμάτων, που 
βρίσκεται στον Πειραιά, εντός του εγκεκριμένου σχεδίου 
της πόλεως Πειραιά, της περιφέρειας του ίδιου Δήμου στη 
θέση Κοκκινάδα, στην οδό Κωπαίδος στην οποία φέρει 
τον αριθμό 67, εκτάσεως κατά τον τίτλο κτήσεως μέτρων 
τετραγωνικών εξήντα δύο (62) ή όσης εκτάσεως και εάν 
είναι επί τόπου, συνορευόμενο κατά τον τίτλο κτήσεως 
Ανατολικά με Αγγελική Κουτσούκου, Δυτικά με Κωνστα¬ 


ντίνο Καντά, Βόρεια με Αράμ Ναζαριάν, με το κτήμα του 
οποίου έχει κοινή είσοδο εκ της άνω οδού Κωπαίδος αριθ¬ 
μός 67 και Νότια με κτήμα αγνώστου. Ότι το παραπάνω 
οικόπεδο σύμφωνα με νεώτερη καταμέτρηση είναι εκτά¬ 
σεως μέτρων τετραγωνικών εξήντα έξι (66) και εμφαίνεται 
με τα κεφαλαία αλφαβητικά γράμματα Β Ε Ζ Γ Β στο από 
Ιουνίου 1993 τοπογραφικό σχεδιάγραμμα του μηχανικού 
Αντωνίου Ζαχαροπούλου, το οποίο προσαρτάται στο με 
αριθμό 62.875/9.12.1993 αγοραπωλητήριο συμβόλαιο 
του Συμβολαιογράφου Πειραιά Κωνσταντίνου Γεωργίου 
Αφάρα και στο οποίο σχεδιάγραμμα υπάρχει η υπό του Ν. 
651/1977 προβλεπόμενη δήλωση ότι το άνω οικόπεδο 
βρίσκεται εντός σχεδίου πόλεως και είναι μη άρτιο και δεν 
οικοδομείται βάσει των ισχυουσών πολεοδομικών διατά¬ 
ξεων και συνορεύει σύμφωνα με το παραπάνω τοπογρα¬ 
φικό διάγραμμα Βόρεια σε πλευρά Β Γ μέτρων ένδεκα (11) 
με ιδιοκτησία Φιλανθρωπικού Σωματείου ΑΓΙΟΣ ΙΩΑΝ¬ 
ΝΗΣ ΕΛΕΗΜΩΝ, Νότια σε πλευρά Ε Ζ μέτρων ένδεκα (11) 
με ιδιοκτησία αγνώστου γείτονος, Ανατολικά σε πλευρά Β 
Ε μέτρων έξι (6) με ιδιοκτησία αγνώστου και Δυτικά σε 
πλευρά Γ Ζ μέτρων έξι (6) με ιδιοκτησία αγνώστου. 

Το παραπάνω ακίνητο περιήλθε στο Φιλανθρωπικό Σω¬ 
ματείο Ορθοδόξων Χριστιανών με τήν επωνυμία «Άγιος 
Ιωάννης ο Ελεήμων» δυνάμει του με αριθμό 62.875/ 
9.12.1993 αγοραπωλητηρίου συμβολαίου του Συμβολαιο¬ 
γράφου Πειραιά Κωνσταντίνου Γ εωργίου Αφάρα, που νό¬ 
μιμα μεταγράφηκε στα βιβλία μεταγραφών του Δήμου Πει¬ 
ραιά στον τόμο 985 και με αριθμό 139 εξ αγοράς από τον 
Ιερό Ναό Αγίων Αναργύρων Καραβά Πειραιώς, στον 
οποίον περιήλθε με δωρεά «εν ζωή» ισχυρή και αμετά- 
κλητη με το με αριθμό 57.877/13.6.1985 δωρητήριο συμ¬ 
βόλαιο του Συμβολαιογράφου Πειραιά Κωνσταντίνου Γ ε¬ 
ωργίου Αφάρα, που νόμιμα έχει μεταγραφεί στα βιβλία με¬ 
ταγραφών του Δήμου Πειραιά, από την Ελπινίκη θυγατέρα 
Σταύρου και Ευμορφίας Ναριτζόγλου, στην οποία είχε πε- 
ριέλθει με την με αριθμό 2636/30.12.1935 περίληψη κα- 
τακυρωτικής εκθέσεως του Συμβολαιογράφου Πειραιά 
Στυλιανού Μιχαήλ Φατσή, που νόμιμα έχει μεταγραφεί στα 
βιβλία μεταγραφών του Δήμου Πειραιά, σε συνδυασμό με 
τον θάνατο της δωρητρίας επικαρπωτρίας, η οποία πέ- 
θανε στον Πειραιά στις 24.12.1992, όπως αυτό προκύπτει 
από την προσαρτώμενη στο με αριθμό 62.875/9.12.1993 
αγοραπωλητήριο συμβόλαιο του Συμβολαιογράφου Πει¬ 
ραιά Κωνσταντίνου Γεωργίου Αφάρα σε επίσημο απόσπα¬ 
σμα ληξιαρχική πράξη θανάτου του γραφείου Ληξιαρχείου 
Δήμου Νίκαιας. 

Η αξία του παραπάνω ακινήτου ανέρχεται σύμφωνα με 
τον αντικειμενικό προσδιορισμό στο ποσό των δραχμών 
δύο εκατομμυρίων εκατόν δεκατριών χιλιάδων 
(2.113.000). 

Τα ανωτέρω ακίνητα υπόσχεται και υποχρεούται ο ιδρυ¬ 
τής να μεταβιβάσει στο διά του παρόντος συνιστάμενο 
Ίδρυμα αμέσως μετά την νομότυπο σύστασή του, ήτοι 
αμέσως μετά τη δημοσίευση στο σχετικό Φ.Ε.Κ. του Προ¬ 
εδρικού Διατάγματος που εγκρίνει τη σύσταση του Ιδρύ¬ 
ματος και τον Οργανισμό του διά σχετικών συμβολαιογρα¬ 
φικών συμβάσεων σύμφωνα με το άρθρο 113 του Αστικού 
Κώδικα. 

2. Επίσης ο Ιδρυτής διαθέτει στο Ίδρυμα ποσό δραχμών 
δύο εκατομμυρίων (2.000.000) κατ’ έτος και επί πέντε 
έτη. 

3. Πόροι του Ιδρύματος είναι τα έσοδα από την ακίνητη 
και κινητή περιουσία του, καθώς επίσης και τα έσοδα και 

αποχτήματα που αναφέρονται ειδικώτερα στον Οργανι- 
: σμό του Ιδρύματος. 

ΜΕΡΟΣ ΔΕΥΤΕΡΟ 
ΟΡΓΑΝΙΣΜΟΣ 

Του στον Πειραιά εδρεύοντος «Ιερού Ησυχαστηρίου 
Αναστάντος Χριστού». 

Αρθρο Ιο 

Ίδρυση και υπόσταση του Ησυχαστηρίου 

α) Εις το όνομα της Αγίας και Ομοουσίου και Ζωοποιού 
και Αδιαιρέτου Τριάδος συνιστάται ανδρικό μοναστικό κοι- 
νοβιακό Ίδρυμα με την επωνυμία «Ιερόν Ησυχαστήριον 
Αναστάντος Χριστού», το οποίο εδρεύει στην πόλη του 
Πειραιά και ειδικώτερα στο επί της οδού Κωπαΐδος 67 ακί¬ 
νητο. 

β) Σκοπός του Ιδρύματος είναι η άσκηση, ο αγιασμός και 
η εν Χριστώ τελείωσις των εγκαταβιούντων σ’ αυτό, με την 
μελέτη και τήρηση της σωτηριώδους διδασκαλίας και των 
σεπτών εντολών του Κυρίου και θεού και Σωτήρος Ιησού 
Χριστού, ως και των αρχών περί μοναχικού βίου και παρα- 
δόσεως της Ορθοδόξου Εκκλησίας, καθώς αυτές διατυ¬ 
πώθηκαν στη διδασκαλία και οσία βιωτή των Αγίων και θε- 
οφόρων Πατέρων Αυτής. 

γ) Το Ησυχαστήριο αποτελεί οπωσδήποτε μη κερδο¬ 
σκοπικό Νομικό Πρόσωπο Ιδιωτικού Δικαίου, αυτοτελές, 
αυτοδιοίκητο και ανεξάρτητο. 

Αρθρο 2ο 

Κανονικά δικαιώματα του οικείου Επισκόπου 

α) Το Ησυχαστήριο υπάγεται εκκλησιαστικά στη δικαιο¬ 
δοσία της Ιερός Μητροπόλεως Πειραιώς και Φαλήρου και 
τελεί υπό την πνευματική προστασία του αρμοδίου Επι¬ 
σκόπου, με αυτόν δε είναι ενωμένο με την Μία Αγία Καθο¬ 
λική και Αποστολική του Χριστού Εκκλησία. 

β) Τα πνευματικά δικαιώματα του Σεβασμιωτάτου Μη¬ 
τροπολίτου Πειραιώς, είναι όλα τα υπό των Ιερών κανόνων 
καθοριζόμενα: 

1. Μνημονεύεται σ’ όλες τις Ιερές ακολουθίες, όπως 
ορίζει η τάξη της Ορθοδόξου Εκκλησίας. 

2. Εγκαθιδρύει με την ειδική εκκλησιαστική τελετή τον 
Ηγούμενο, ο οποίος εκλέγεται από την αδελφότητα. 

3. Παρέχει την ευλογία του για την κουρά των δοκίμων, 
ως μοναχών. 

4. Εγκρίνει και τελεί τις χειροτονίες των κληρικών - με¬ 
λών του Ησυχαστηρίου, μετά από πρόταση του Ηγουμενο¬ 
συμβουλίου. 

5. Ασκεί πειθαρχικό έλεγχο κατά παντός παρεκτρεπο- 
μένου, Κληρικού ή Μοναχού του Ησυχαστηρίου, σύμφωνα 
πάντοτε με τους Ιερούς Κανόνες και παραπέμπει αυτόν 
στον αρμόδιο Εκκλησιαστικό Δικαστήριο. 

γ) Υπαγωγή του Ησυχαστηρίου σ’ άλλη εκκλησιαστική 
δικαιοδοσία κατά νόμιμο και κανονικό τρόπο από οποιαδή¬ 
ποτε αιτία και λόγο είναι δυνατή μόνο, εφόσον θα συναινέ- 
σουν τα τρία τέταρτα (3/4) του γενικού συνόλου των με¬ 
λών του και εφόσον θα διατηρηθεί άθικτος ο χαρακτήρας 


αυτού, ως αυτοτελούς, αυτοδιοικήτου και ανεξαρτήτου, 
διαφορετικά αποκλείεται. 

Άρθρο 3ο 

Περί Δοκίμων Μοναχών 

α) Όποιος επιθυμεί να προσέλθει ως δόκιμος στο Ησυ¬ 
χαστήριο με σκοπό να καταστεί αργότερα μέλος του, πρέ¬ 
πει να είναι ορθόδοξος χριστιανός, να έχει συμπληρώσει 
το 18ο έτος της ηλικίας του και να είναι άγαμος ή χήρος 
χωρίς τέκνα ή με τέκνα ενήλικα. 

Εάν είναι έγγαμος χωρίς τέκνα ή με τέκνα ενήλικα, πρέ¬ 
πει να έχει έγγραφη συγκατάθεση της συζύγου. 

β) Η πρόσληψη και αποβολή των δοκίμων ανήκουν στην 
αποκλειστική και ανέλεγκτη αρμοδιότητα και κρίση του 
Ηγουμενοσυμβουλίου. 

γ) Η δοκιμασία διαρκε! τουλάχιστον τρία χρόνια. 

Σε εξαιρετικές περιπτώσεις, για τις οποίες προβλέπει ο 
Ε Κανών της Πρωτοδευτέρας Συνόδου ο χρόνος της δοκι¬ 
μασίας μπορεί να συντμηθεί μέχρις έξι (6) μήνες, υπό τον 
όρο ότι ο δόκιμος μοναχός έχει ηλικία τουλάχιστο 23 ετών. 

δ) Ο Δόκιμος καθίσταται μέλος της Αδελφότητος μόνο 
με τη μοναχική κουρά, δηλαδή την τέλεση της ακολουθίας 
του Μικρού ή Μεγάλου Αγγελικού σχήματος. 

ε) Όταν το Ηγουμενοσυμβούλιο κρίνει ότι έφθασε ο 
καιρός, για να καρεί ο Δόκιμος Μοναχός, αναφέρεται έγ¬ 
γραφα στον αρμόδιο Επίσκοπο ο οποίος εντός μηνός πα¬ 
ρέχει την ευλογία του προς τούτο. Χωρίς απόφαση του 
Ηγουμενοσυμβουλίου αποκλείεται η κουρά σε Μοναχό 
οποιουδήποτε Δοκίμου. 

Άρθρο 4ο 

Περί Μελών της Αδελφότητος 

α) Μέλη της Αδελφότητος του Ησυχαστηρίου είναι τόσο 
οι εγκαταβιούντες σ’ αυτό Μοναχοί και Κληρικοί, όσο και 
οι εγγεγραμμένοι μεν εις τα μητρώα του, διαμένοντες 
όμως προσωρινά εκτός αυτού λόγω αναλήψεως πνευματι¬ 
κής εργασίας στον κόσμο. Τέτοια διακονία μπορεί να ανα- 
λάβει Αδελφός μόνον κατόπιν υποδείξεως και συγκαταθέ- 
σεως του Ηγουμένου και μετά ευλογία του αρμοδίου Επι¬ 
σκόπου. Μπορεί και ο Ηγούμενος να έχει τέτοια διακονία, 
ύστερα από συγκατάθεση του Ηγουμενοσυμβουλίου και 
ευλογία του αρμοδίου Επισκόπου, υπό τον όρο ότι αυτό 
δεν θα παρακωλύσει την άσκηση των καθηκόντων του, 
ούτε θα βλάπτει με οποιονδήποτε άλλο τρόπο την ομαλή 
και απρόσκοπτη λειτουργία του Ησυχαστηρίου. Οι Αδελ¬ 
φοί, που βρίσκονται μέσα στο Ησυχαστήριο ασκούν διά¬ 
φορα διακονήματα, τα οποία κατανέμονται σ’ αυτούς από 
τον Ηγούμενο, ανάλογα προς την ηλικία, τις δυνατότητες 
και ικανότητες του καθενός. 

β) Η σειρά των Αδελφών καθορίζεται ιεραρχικά ως εξής: 

1. Μεταξύ κληρικών προηγείται ο ανώτερος κατά βαθμό ή 
οφφίκιο, μεταξύ δε ίσων εκείνος, που έχει τα πρεσβεία 
της χειροτονίας. 

2. Μεταξύ Μοναχών προηγείται εκείνος, που έχει τα 
πρεσβεία της κουράς 

3. Μεταξύ Κληρικών και Μοναχών, προηγούνται οι Κλη¬ 
ρικοί. 

4. Ο Ηγούμενος και τα μέλη του Ηγουμενοσυμβουλίου 
προηγούνται όλων, ασχέτως ιερατικού βαθμού και ανε¬ 
ξάρτητα με πρεσβεία, κουρά ή χειροτονία. 

γ) Για να αποχωρήσει οριστικά Αδελφός από το Ησυχα¬ 
στήριο και να εγγραφεί σε άλλη Μοναστική Αδελφότητα, 

πρέπει ύστερα από συγκατάθεση και πρόταση του Ηγου¬ 
μενοσυμβουλίου να λάβει κανονικό Απολυτήριο από τον 
αρμόδιο Επίσκοπο. (Το ανάλογο ισχύει και για αδελφό άλ¬ 
λου Μοναστικού καθιδρύματος, ο οποίος επιθυμεί να ει- 
σέλθει στο Ησυχαστήριο, υπό την απαραίτητη και πάλι 
προϋπόθεση ότι θα συγκατατεθεί για την εισδοχή του το 
Ηγουμενοσυμβούλιο, υπό τους όρους τους οποίους αυτό 
θα ορίσει). Στον απερχόμενο Αδελφό κατ’ αυτό τον τρόπο 
το Ηγουμενοσυμβούλιο οφείλει να επιτρέψει να λάβει μαζί 
του όλα τα είδη προσωπικής του χρήσεως (ιερές εικόνες, 
βιβλία, ενδύματα, σκεπάσματα, σκεύη κ.λ.π.), τα οποία ει- 
σήγαγε κατά την είσοδό του στο Ησυχαστήριο ή απέκτησε 
αυτά κατόπιν αδείας του Ηγουμενοσυμβουλίου (με δω¬ 
ρεά, κληρονομιά κ.λ,π.). 

Η εν λόγω ή εν μέρει επιστροφή περιουσιακών στοι¬ 
χείων, τα οποία μεταβιβάσθηκαν παλαιότερα υπ' αυτού 
στο Ησυχαστήριο, ή η καταβολή αποζημιώσεως γι’ αυτά 
εναπόκειται στην ελεύθερη και ανεξέλεγκτη κρίση της 
Αδελφότητος, ο απερχόμενος δε, κανένα δικαίωμα δεν 
έχει σ’ αυτά, διότι αποτελεί ήδη περιουσία του Ησυχαστη¬ 
ρίου. 

δ) Η Αδελφότητα ασκεί τα δικαιώματα, τα οποία ρητώς 
απονέμονται σ’ αυτή υπό του παρόντος Οργανισμού. Επί¬ 
σης αυτή αποφασίζει για κάθε ειδική περίπτωση, που δεν 
προβλέπεται από τον Οργανισμό, καθώς και για την ερμη¬ 
νεία ασαφών ενδεχόμενα διατάξεών του. Οι αποφάσεις 
επί των δύο αυτών θεμάτων λαμβάνονται με απόλυτη 
πλειοψηφία του γενικού συνόλου των μελών. 

ε) Η Αδελφότηταφ συγκαλείται για τους λόγους και 
κατά τον τρόπο, ο οποίος ορίζεται με τον παρόντα Οργανι¬ 
σμό. 

στ) Κατά τις συνόδους της Αδελφότητας, απαρτία 
υπάρχει, εφόσον οι παρόντες στη συνεδρία είναι περισσό¬ 
τεροι των απόντων, εκτός των περιπτώσεων εκείνων για 
τις οποίες προβλέπεται αυξημένος αριθμός παρόντων. Αν 
μερικοί από τους απόντες έχουν εξουσιοδοτήσει έγγραφα 
άλλα μέλη της Αδελφότητος για να ψηφίσουν εξ ονόματός 
τους, οι εξουσιοδοτήσαντες θεωρούνται ως παρόντες. 
Κανείς δεν μπορεί να εξουσιοδοτηθεί από περισσότερα 
των δύο μελών για να εκπροσωπήσει αυτά κατά την ψηφο¬ 
φορία. 

ζ) Οι αποφάσεις λαμβάνονται κατά την απόλυτη πλειο¬ 
ψηφία των παρόντων και ψηφιζόντων μελών στη συνε¬ 
δρία, εκτός των περιπτώσεων εκείνων για τις οποίες προ- 
βλέπεται υπό του παρόντος Οργανισμού ηυξημένη πλειο¬ 
ψηφία. Σε περίπτωση ισοψηφίας επαναλαμβάνεται η ψη¬ 
φοφορία. Εάν και πάλι προκύψει ισοψηφία, τότε επί φα¬ 
νερός μεν ψηφοφορίας υπερισχύει η ψήφος του προε- 
δρεύοντος, επί μυστικής δε ψηφοφορίας τίθεται κλή¬ 
ρος. 

Αρθρο 5ο 

Περί Διοικήσεως του Ησυχαστηρίου και των 
Οργάνων αυτού 

Η Διοίκηση του Ησυχαστηρίου ανήκει κατά μεν τον 
πνευματικό τομέα στον Ηγούμενο, κατά δε τους λοιπούς 
τομείς στο Ηγουμενοσυμβούλιο, εκτός των ειδικών εκεί¬ 


νων περιπτώσεων για τις οποίες προβλέπεται υπό του πα¬ 
ρόντος αρμοδιότητα της Αδελφότητος. 

Αρθρο 6ο 

Περί Καθηκόντων του Ηγούμενου 

α) Ο Ηγούμενος είναι ο Πνευματικός Πατέρας της Αδελ¬ 
φότητος και ασκεί κάθε πνευματική εξουσία σ' όλους 
τους αδελφούς, μέλη του Ησυχαστηρίου και τους δοκί¬ 
μους κατά τα μοναχικά θέσμια. Παρακολουθεί συνεχώς 
την πολιτεία κάθε Αδελφού, συμπαραστέκεται, καθοδη¬ 
γεί, συμβουλεύει, ελέγχει κάθε παράβαση, συμπάσχει με 
αγάπη με τους τυχόν παρεκτρεπομένους αδελφούς και 
γενικά μετέρχεται κάθε μέσο, το οποίο τείνει στην κατά 
Χριστό μόρφωση των Αδελφών. 

β) Ο Ηγούμενος προΐσταται των συνόδων του Ηγουμε¬ 
νοσυμβουλίου και της Αδελφότητος, εκτός εάν είναι υπό 
κατηγορία, οπότε προεδρεύει ο εκ των μελών του Ηγου¬ 
μενοσυμβουλίου που έχει τα πρεσβεία, εφόσον δεν αυτός 
κωλύεται ο επόμενος και ούτω καθεξής. Εάν κωλύονται 
όλα τα μέλη του Ηγουμενοσυμβουλίου, προεδρεύει της 
Αδελφότητας ο πρώτος στην τάξη των Αδελφών, εάν δε 
κωλύεται και αυτός, ο επόμενος και ούτω καθεξής. 

γ) Ο Ηγούμενος εκπροσωπεί το Ησυχαστήριο ενώπιον 
παντός Δικαστηρίου και γενικώς ενώπιον πόσης Αρχής και 
παντός νομικού ή φυσικού προσώπου. 

δ) Για ειδική υπόθεση ή και κατηγορία υποθέσεων μπο¬ 
ρεί με απόφαση του Ηγουμενοσυμβουλίου να εκπροσω¬ 
πήσει το Ησυχαστήριο και οποιοδήποτε μέλος αυτού. 
Ακόμη και σε δόκιμο μοναχό μπορεί να ανατεθεί η εκπρο¬ 
σώπηση, καθώς και σε Νομικό Σύμβουλο (Δικηγόρο). 

ε) Ο Ηγούμενος, ως εκπρόσωπος του αρμοδίου Επισκό¬ 
που εντός του Ησυχαστηρίου 1) Παρέχει στους αδελφούς 
γραπτή άδεια απουσίας εκτός της περιφερείας στην 
οποία ανήκει Εκκλησιαστικώς το Ησυχαστήριο (για την 
εντός της περιφερείας κίνηση αρκεί προφορική άδεια, η 
οποία είναι απαραίτητη) και 2) Επιτρέπει σε ευλαβείς κλη¬ 
ρικούς άλλων εκκλησιαστικών περιφερειών, οι οποίοι 
έχουν κανονική ιερωσύνη και επισκέπτονται τυχόν το Ησυ¬ 
χαστήριο να ιερουργούν σ’ αυτό. 

(Συμπληρωματικώς εφαρμόζονται οι διατάξεις του άρ¬ 
θρου 56 του Καταστατικού Χάρτου της Εκκλησίας της Ελ¬ 
λάδος Ν. 590/1977). 

στ) Σε περίπτωση απουσίας ή ασθενείας αυτού, τον 
Ηγούμενο, αν δεν έχει ορίσει ο ίδιος αντικαταστάτη 
οποιονδήποτε από τους Αδελφούς, αναπληρώνει αυτοδί¬ 
καια σ’ όλα, ως τοποτηρητής, ο εκ των μελών του Ηγουμε¬ 
νοσυμβουλίου, που έχει τα πρεσβεία. Εάν κωλύεται ο 
ίδιος, εφαρμόζονται οι διατάξεις της παραγράφου β' του 
παρόντος άρθρου. Ο Τοποτηρητής, είτε οριζόμενος υπό 
του Ηγουμένου, είτε αναλαμβάνων καθήκοντα αυτοδι¬ 
καίως κατά την ως άνω διαδικασία, προεδρεύει όχι μόνο 
της Αδελφότητας, αλλά και του Ηγουμενοσυμβουλίου 
έστω και αν δεν είναι μέλος του. 

Αρθρο 7ο 

Περί προσόντων του Ηγουμένου 

α) Ο Ηγούμενος πρέπει να είναι κληρικός, έχων βαθμόν 
Πρεσβυτέρου, να διακρίνεται για την ευσέβειά του, την 
προσήλωση στην Ορθόδοξη Μοναστική παράδοση, το Ορ¬ 
θόδοξο φρόνημα, την αγάπη και φιλαδελφία, την αυτα¬ 
πάρνηση και την εργατικότητα, τις διοικητικές και ποιμα- 

ντικές του ικανότητες. Σε περίπτωση απολύτου ανάγκης, 
ως Ηγούμενος μπορεί να εκλεγεί και Διάκονος ή και απλός 
Μοναχός, αλλά μόνο για τετραετή θητεία. Η επανεκλογή 
αυτού επιτρέπεται απεριόριστα. Μετά τη λήξη της τετραε¬ 
τίας διενεργείται νέα εκλογή Ηγουμένου, έστω και αν αυ¬ 
τός χειροτονήθηκε εν τω μεταξύ σε Πρεσβύτερο, εκτός 
εάν με πρακτικό, το οποίο υπογράφουν τα δύο τρίτα του 
γενικού συνόλου των μελών της Αδελφότητας υποδειχθεί 
αυτός ως οριστικός Ηγούμενος. 

β) Ηγούμενος, που έχει παραιτηθεί ή έχει παυθεί, μπο¬ 
ρεί να επανεκλεγεί, εφόσον έχουν εκλείψει οι λόγοι πα- 
ραιτήσεως ή παύσεώς του και εφόσον έχει χηρεύσει η 
θέση του Ηγουμένου. 

γ) Κανείς Αδελφός δεν επιτρέπεται να θέτει υποψηφιό¬ 
τητα Ηγουμένου. Δικαίωμα του εκλέγειν και εκλέγεσθαι 
έχουν όλα τα τακτικά μέλη του Ησυχαστηρίου. 

Αρθρο 8ο 

Περί εκλογής Ηγουμένου 

Ο Ηγούμενος εκλέγεται από την Αδελφότητα του Ησυ¬ 
χαστηρίου σε ειδική σύναξη, η οποία βρίσκεται σε απαρ¬ 
τία, εφόσον παρίστανται τα τρία τέταρτα (3/4) του συνό¬ 
λου των μελών της, κατά την ακόλουθη διαδικασία: 

α) Εντός εβδομάδος από του θανάτου ή της παραιτή- 
σεως ή της παύσεως του Ηγουμένου ο Τοποτηρητής, ο 
οποίος και επέχει θέση Ηγουμένου κατά το διάστημα που 
μεσολαβεί, συγκαλεί το Ηγουμενοσυμβούλιο, το οποίο 
μετά τη θεία Λειτουργία συσκέπτεται και ορίζει ημέρα συ¬ 
νόδου των μελών της Αδελφότητος προς εκλογή Ηγουμέ¬ 
νου. Η ημέρα της εκλογής δεν πρέπει να απέχει πλέον των 
είκοσι ημερών από τη σύγκληση του Ηγουμενοσυμβου¬ 
λίου. 

β) Η εκλογή γίνεται, μετά τη θεία Λειτουργία, εντός του 
Ναού, με κλειστές τις θύρες του, ενώπιον της Εφορευτι¬ 
κής Επιτροπής, αποτελουμένης από τον Τοποτηρητή και 
δύο αδελφούς, του αρχαιοτέρου και νεωτέρου ως προς 
την τάξη. Χρέη γραμματέως Εφορευτικής επιτροπής 
εκτελεί ο νεώτερος αδελφός εκ των μελών της. 

γ) Καθένας ψηφοφόρος καλείται από τον Τοποτηρητή 
κατά ιεραρχική σειρά, η οποία αρχίζει από τους νεωτέρους 
και ρίπτει σε σφραγισμένο μικρό κιβώτιο ψηφοδέλτιο, στο 
οποίο αναγράφεται το όνομα εκείνου, τον οποίον κρίνει 
κατάλληλο για το αξίωμα του Ηγουμένου και υπογράφει 
στον καταρτισθέντα από την Εφορευτική Επιτροπή κατά¬ 
λογο των εκλογέων. Εάν στο ψηφοδέλτιο αναγράφονται 
περισσότερα από ένα όνομα, τούτο ισχύει για το πρώτο 
όνομα. 

δ) Ηγούμενος εκλέγεται ο λαβών την απόλυτη πλειοψη¬ 
φία των ψηφισάντων. 

ε) Αν κανένας δεν λάβει την απόλυτη πλειοψηφία επα¬ 
ναλαμβάνεται αμέσως η ψηφοφορία κατά τον ίδιο τρόπο. 
Αν και πάλι κανένας δεν λάβει αυτήν, διενεργείται και 
τρίτη ψηφοφορία, οπότε εκλέγεται αυτός που σχετικά 
πλειοψήφισε. Επί ισοψηφίας θα γίνει κλήρος, αφού ανα- 
πεμφθεί ειδική προς τούτο προσευχή. 

στ) Μετά την εκλογή υπογράφεται πρακτικό από όλα τα 
παριστάμενα μέλη της Αδελφότητος, ολοκληρουμένης 
και τελειουμένης έτσι, τυπικά και ουσιαστικά, της διαδικα¬ 
σίας αναδείξεως του Ηγουμένου. Μετά την υπογραφή του 
πρακτικού και την σχετική ευχαριστήριο προσευχή ο 
Ηγούμενος αναλαμβάνει έγκυρα την άσκηση των καθηκό¬ 
ντων του. 


ζ) Μέσα σε πέντε μέρες από της εκλογής το Ηγουμενο¬ 
συμβούλιο υποβάλλει έγγραφο στον αρμόδιο Επίσκοπο, 
με το οποίο αναγγέλεται η εκλογή νέου Ηγουμένου και ζη¬ 
τούνται οι ευλογίες του. Ο Επίσκοπος, εάν θέλει, προβαί¬ 
νει στη συνέχεια με ειδική τελετή, στην εγκαθίδρυση του 
νέου Ηγουμένου, σε ημέρα που ορίζεται από τον ίδιο. Η 
παράλειψη, ή καθυστέρηση αυτής της εγκαθιδρύσεως 
δεν κλονίζει το κύρος της εκλογής. 

η) Σε περίπτωση υποβολής ενστάσεων κατά του κύρους 
της εκλογής, τις εκδικάζει ανέκκλητα, μέσα σε πέντε μέ¬ 
ρες από την υποβολή, η Αδελφότητα, η οποία συγκαλείται 
από το Ηγουμενοσυμβούλιο. 

Άρθρο 9ο 

Περί Παραιτήσεως ή Παύσεως του Ηγουμένου 

α) Ο Ηγούμενος, πλην της ειδικής παραπάνω αναφερο- 
μένης περιπτώσεως, της παραγράφου α του άρθρου 7, εί¬ 
ναι ισόβιος. Μπορεί να υποβάλει αιτιολογημένη παραίτηση 
από το αξίωμά του, η οποία όμως πρέπει να γίνει δεκτή με 
πλειοψηφία των δύο τρίτων (2/3) της Αδελφότητος. 
Παύση αυτού χωρεί μόνο στις εξής περιπτώσεις: 

1. Εάν περιπέσει σε αίρεση ή διαπράξει βαριά ηθικά ή 
κανονικά παραπτώματα. 

2. Εάν αποδειχθεί ανεπαρκής ή αδιάφορος για την καλή 
λειτουργία του Ησυχαστηρίου ή παραβιάζει συστηματικά 
και σκόπιμα τον Οργανισμό και δεν διορθωθεί με δύο γρα¬ 
πτές συστάσεις του Ηγουμενοσυμβουλίου, οι οποίες απέ¬ 
χουν μεταξύ τους τουλάχιστον τρεις μήνες ή εάν αποδει- 
κνύεται η καταδολίευση της περιουσίας του Ησυχαστη¬ 
ρίου. 

3. Εάν περιπέσει σε βαρειά και ανίατη ασθένεια, η οποία 
καθιστά αδύνατη την εκτέλεση των καθηκόντων του. 

β) Στην πρώτη περίπτωση εκπίπτει αυτομάτως από το 
αξίωμά του, αμέσως μόλις καταδικασθεί σύμφωνα με τους 
Ιερούς Κανόνες τελεσίδικό από τα Εκκλησιαστικά δικα¬ 
στήρια σε ποινή μεγαλύτερη από τρία χρόνια αργία, ή, 
προκειμένου περί απλού Μοναχού, σε ανάλογο βάρους 
ποινή. 

γ) Στη δεύτερη και τρίτη περίπτωση παύεται από την 
Αδελφότητα με πλειοψηφία τα τρία τέταρτα του γενικού 
συνόλου των μελών της. 

Άρθρο 10ο 

Περί εκλογής του Ηγουμενοσυμβουλίου 

α) Το Ηγουμενοσυμβούλιο αποτελείται από τον Ηγού¬ 
μενο και δύο μέλη, εφόσον ο αριθμός των μελών της 
Αδελφότητος δεν είναι ανώτερος του δεκαπέντε, από τον 
Ηγούμενο δε και τέσσερα μέλη όταν ο αριθμός είναι μεγα¬ 
λύτερος. 

β) Η θητεία των μελών του Ηγουμενοσυμβουλίου είναι 
πενταετής και αρχίζει την Ιην Ιανουαρίου του πρώτου 
έτους της πενταετίας και λήγει την 31 ην Δεκεμβρίου του 
πέμπτου έτους της πενταετίας. 

γ) Η εκλογή προς ανάδειξη μελών του νέου Ηγουμενο¬ 
συμβουλίου διεξάγεται κατά μήνα Οκτώβριο ή Νοέμβριο 
του έτους, κατά το οποίο λήγει η θητεία των μελών του 
προηγουμένου Ηγουμενοσυμβουλίου. Την ημέρα της 
εκλογής ορίζει το εν ενεργεία Ηγουμενοσυμβούλιο. 

δ) Η εκλογή διεξάγεται καθώς και η του Ηγουμένου. 

Καθένας ψηφοφόρος αναγράφει ονόματα Αδελφών ίσα 
προς τον προβλεπόμενο αριθμό μελών του Ηγουμενοσυμ¬ 
βουλίου ή και ολιγώτερα. Εάν ο ψηφοφόρος αναγράφει 

περισσότερα ονόματα το ψηφοδέλτιό του θεωρείται 
άκυρο. Όσα διαλαμβάνονται στην παράγραφο γ του άρ¬ 
θρου 7 ισχύουν απολύτως και για τα μέλη του Ηγουμενο¬ 
συμβουλίου. 

ε) Την Εφορευτική Επιτροπή αποτελεί ο Ηγούμενος ως 
πρόεδρος και δύο αδελφοί, ο αρχαιότερος και ο νεώτερος 
στην τάξη. Χρέη γραμματέως εκτελεί ο νεώτερος αδελ¬ 
φός. 

στ) Η εκλογή των μελών του Ηγουμενοσυμβουλίου μπο¬ 
ρεί να γίνει και με βοή. Με την υπογραφή του Πρακτικού 
τελειώνεται μεν και ολοκληρώνεται η διαδικασία εκλογής 
Ηγουμενοσυμβουλίου, τα μέλη όμως αυτής αναλαμβά¬ 
νουν καθήκοντα μετά την λήξη της θητείας του προηγου¬ 
μένου Ηγουμενοσυμβουλίου, δηλαδή την πρώτην του 
προσεχούς Ιανουάριου. 

ζ) Εντός πενθημέρου από της εκλογής ο Ηγούμενος 
υποβάλλει έγγραφο στον αρμόδιο Επίσκοπο, με το οποίο 
γνωστοποιούνται τα μέλη του αναδειχθέντος νέου Ηγου¬ 
μενοσυμβουλίου και εκζητούνται οι ευλογίες του. 

η) Όσα διαλαμβάνονται στο άρθρο 9 περί παύσεως του 
Ηγουμένου εφαρμόζονται ανάλογα και για τα μέλη του 
Ηγουμενοσυμβουλίου, επίσης και για τις ενστάσεις. 

Αρθρο 11 ο 

Περί καθηκόντων του Ηγουμενοσυμβουλίου 

α) Το Ηγουμενοσυμβούλιο, προεδρευόμενο από τον 
Ηγούμενο, ασκεί την διοίκηση του Ησυχαστηρίου σ’ όλους 
τους λοιπούς τομείς, εκτός του πνευματικού. Διαχειρίζε¬ 
ται την περιουσία, αποδέχεται ή αποποιείται δωρεές ή 
κληρονομιές επ’ ωφελεία απογραφής ή υπό τρόπο, συνά¬ 
πτει δάνεια, προβαίνει σε αγορές και πωλήσεις οποιοσδή¬ 
ποτε αξίας και γενικώς αποφασίζει κυριαρχικά για κάθε 
υπόθεση και περί πράγματος του Ησυχαστηρίου, εκτός 
μόνον των ζητημάτων, που υπάγονται στην αρμοδιότητα 
της Αδελφότητος. Τις συμβάσεις υπογράφει ο Ηγούμε¬ 
νος, κατόπιν εξουσιοδοτήσεως του Ηγουμενοσυμβου¬ 
λίου. Έλλειψη εξουσιοδοτήσεως συνεπάγεται ακυρότητα 
της υπογραφείσης συμβάσεως. 

β) Το Ηγουμενοσυμβούλιο, μπορεί, εφόσον το κρίνει 
σκόπιμο να συγκαλεί οποτεδήποτε την Αδελφότητα του 
Ησυχαστηρίου και να ζητεί συμβουλευτικώς τη γνώμη της 
σε κάθε θέμα. Η σύγκληση της Αδελφότητας είναι υπο¬ 
χρεωτική για το Ηγουμενοσυμβούλιο, εφόσον ζητηθεί 
τούτο από το ήμισυ, πλέον ενός των μελών, με έγγραφο, 
στο οποίο αναφέρονται και οι λόγοι για τους οποίους ζη¬ 
τείται η σύγκληση. Αν το Ηγουμενοσυμβούλιο δεν συγκα· 
λέσει εντός μηνός από της υποβολής του εγγράφου την 
Αδελφότητα, αυτή συνέρχεται αυτοδικαίως με φροντίδα 
των αιτουμένων την σύγκλησή της και μάλιστα του πρώτου 
στην τάξη εξ αυτών. 

γ) Το Ηγουμενοσυμβούλιο συντάσσει τον εσωτερικό κα¬ 
νονισμό λειτουργίας του Ησυχαστηρίου, συνεργαζόμενο 
μετά των ιδρυτών του και μεριμνά για την πιστή εφαρμογή 
του. 

δ) Το Ηγουμενοσυμβούλιο αποφαίνεται, ύστερα από 
πρόταση του Ηγουμένου περί τηςχειροτονίας κάποιου μέ¬ 
λους του Ησυχαστηρίου σε Διάκονο ή Πρεσβύτερο. Χωρίς 
απόφαση του Ηγουμενοσυμβουλίου δεν μπορεί να χειρο¬ 
τονηθεί. 

ε) Το Ηγουμενοσυμβούλιο πρέπει να κινείται μέσα στα 
πλαίσια του οικονομικού προϋπολογισμού κάθε έτους, τον 
οποίον έχει εγκρίνει η Αδελφότητα. Επιτρέπονται υπερ¬ 


βάσεις δαπανών μέχρι του είκοσι τοις εκατό (20%) για τα 
αναγραφόμενα κονδύλια στον προϋπολογισμό, αλλά για 
μεγαλύτερες υπερβάσεις απαιτείται απόφαση της Αδελ¬ 
φότητας. 

στ) Το Ηγουμενοσυμβούλιο συνεδριάζει, όποτε κληθεί 
από τον Ηγούμενο, ή αξιώσουν την σύγκληση αυτού δύο 
μέλη. Απαρτία υπάρχει εφόσον παρίστανται τρία μέλη. Αν 
το Ηγουμενοσυμβούλιο είναι τριμελές (Ηγούμενος και δύο 
μέλη) και απουσιάζει ένα μέλος ή και δύο, λόγω αδείας ή 
ασθένειας ή υποδικίας ή τιμωρίας ή από οποιαδήποτε 
άλλη αιτία, καλούνται ως αναπληρωτές από τους αδελ¬ 
φούς κατά την τάξη των πρεσβειών. Σε περίπτωση κατά 
την οποία το Ηγουμενοσυμβούλιο πρόκειται να αποφασί¬ 
σει για προσωπική υπόθεση μέλους αυτού ή και αυτού του 
προέδρου του Ηγουμένου (π.χ. για την χειροτονία του ή 
για την κάλυψη πνευματικής διακονίας κατά κόσμο ή για 
την κίνηση πειθαρχικής διαδικασίας κατ’ αυτού κ.τ.λ.) 
τότε εκείνος, για τον οποίο θα ληφθεί η απόφαση δεν με¬ 
τέχει της συνεδριάσεως, τουλάχιστο κατά το αναφερό- 
μενο μέρος στην υπόθεσή του, αλλά αντικαθίσταται από 
τον αναπληρωτή, ως εάν ήταν απών. Οι αποφάσεις του 
Ηγουμενοσυμβουλίου λαμβάνονται κατά πλειοψηφία. Σε 
περίπτωση ισοψηφίας υπερισχύει η ψήφος του Ηγουμέ¬ 
νου, ή εφόσον απουσιάζει ο ίδιος, η ψήφος του προεδρεύ- 
οντος. 

Το Ηγουμενοσυμβούλιο τηρεί τα εξής βιβλία: 

1·. Μητρώον Μελών (Μοναχολόγιο) και Μητρώο Δοκίμων 

2. Βιβλίο Πρακτικών Αδελφότητος 

3. Βιβλίο Πρακτικών Ηγουμενοσυμβουλίου 

4. Πρωτόκολλο εισαγομένων και εξαγομένων εγγρά¬ 
φων 

5. Βιβλίο Ταμείου 

6. Βιβλίο κινητής περιουσίας Ησυχαστηρίου 

7. Κτηματολόγιο, δηλαδή βιβλίο ακινήτου περιουσίας 
του Ησυχαστηρίου. 

Τα τέσσερα πρώτα βιβλία τηρεί ο γραμματέας του Ησυ¬ 
χαστηρίου, ο οποίος παρίσταται στις συνεδρίες του Ηγου¬ 
μενοσυμβουλίου και αν ακόμη δεν είναι μέλος αυτού, αλλά 
τότε άνευ ψήφου, τα δε υπόλοιπα τρία ο Οικονόμος (Τα¬ 
μίας), ο οποίος εκλέγεται απαραιτήτως εκ των μελών του 
Ηγουμενοσυμβουλίου. Τον Γραμματέα και τον Οικονόμο 
εκλέγει το Ηγουμενοσυμβούλιο. Ο Ηγούμενος δεν μπορεί 
να εκλεγεί στα διακονήματα αυτού. 

Ο Ηγούμενος και ο Οικονόμος κρατούν τα κλειδιά του 
χρηματοκιβωτίου; ένα διαφορετικό ο καθένας, οι δε ει¬ 
σπράξεις διενεργούνται με διπλότυπες αποδείξεις, οι 
οποίες φέρουν την υπογραφή του Ηγουμένου και του Οι¬ 
κονόμου. 

Οι αποδείξεις των κάθε είδους εισπράξεων και δαπα¬ 
νών δεν επιτρέπεται να καταστραφούν πριν παρέλθει πε¬ 
νταετία. 

Το Ηγουμενοσυμβούλιο μπορεί να προσλάβει και με 
αμοιβή ως βοηθόν Οικονόμου (λογιστή), πρόσωπο ευσε¬ 
βές εκτός του Ησυχαστηρίου. 

Άρθρο 12ο 

Πόροι του Ησυχαστηρίου και Διαχείριση αυτών 

α) Πόροι του Ησυχαστηρίου είναι: 

1. Η τυχόν περιουσία των μελών του, η οποία από της 
κουράς τους περιέρχεται στο Ησυχαστήριο. 

Τούτο γίνεται με προηγούμενη μεταβίβαση υπό την αί¬ 
ρεση της κουράς. Αν κάποιος επιθυμεί προ της κουράς να 
αποξενωθεί και κατ’ άλλο τρόπο της περιουσίας του, αυτό 

,είναι απόλυτο δικαίωμά του. Αν μετά την κουρά αποκτήσει 
κάποιος περιουσία με δωρεά ή κληρονομιά οφείλει να την 
μεταβιβάσει στο Ησυχαστήριο. 

Κανένα απολύτως μέλος της Αδελφότητος μπορεί να 
έχει προσωπική περιουσία. 

2. Τα έαοδα από εργόχειρα των αδελφών και Δοκίμων. 
Η εργασία για δικό τους λογαριασμό απαγορεύεται. 

3. Οι αποδοχές Αδελφών εργαζομένων τυχόν εκτός αυ¬ 
τού, (σε θέσεις Ιεροκηρύκων, Καθηγητών κ.λπ), αλλά κα- 
τοικούντων εις αυτό. 

4. Δωρεές, εισφορές, κληρονομιές, κληροδοσίες κ.λ.π. 

5. Τα προσφερόμενα στο Ναό του Ησυχαστηρίου. 

6. κάθε άλλη πρόσοδος εκ χρηστής και νομίμου πηγής 

β) Από τους πόρους αυτού του Ησυχαστηρίου μπορεί να 

δαπανά, κατόπιν αποφάσεως του Ηγουμενοσυμβουλίου 
για έργα ευποιΐας (βοήθεια πτωχών κ.λ.π.), για την πνευ¬ 
ματική τροφοδοσία του λαού καθώς και για έκτακτη πνευ¬ 
ματική διακονία του Ησυχαστηρίου, η οποία τυχόν θα εμ- 
φανισθεί. 

γ) Το Ίδρυμα ως προς το διαχειριστικό αυτού μέρος εί¬ 
ναι ανεξάρτητο, αδέσμευτο και αυτοτελές. Πλην των Ορ¬ 
γάνων του Ησυχαστηρίου τα οποία προβλέπονται από τον 
Οργανισμό αυτού, δηλαδή το Ηγουμενοσυμβούλιο και την 
Αδελφότητα, κανείς δεν μπορεί να αναμειγνύεται ή να πα¬ 
ρεμβαίνει εις τα οικονομικά του Ησυχαστηρίου και την εν 
γένει διαχείριση αυτού. 

Αρθρο 13ο 
Περί μετοχιών 

α) Το Ησυχαστήριο μπορεί, με πρόταση του Ηγουμενο¬ 
συμβουλίου και απόφαση της Αδελφότητας, να ιδρύσει 
Μετόχια στην ίδια μεν Εκκλησιαστική περιφέρεια μετά 
από συγκατάθεση του αρμοδίου Επισκόπου, σε άλλη δε 
περιφέρεια μετά από συγκατάθεση του κατά τόπου Επι¬ 
σκόπου. 

β) Ναοί ή οικήματα, οπουδήποτε ευρισκόμενα, τα οποία 
δεν έχουν ιδρυθεί από το Ησυχαστήριο, σύμφωνα με την 
παραπάνω διαδικασία, αλλά περιήλθαν σ' αυτό με δωρεά ή 
διαθήκη ή με οποιονδήποτε άλλο τρόπο, καθίστανται αυ¬ 
τοδίκαια και αυτά Μετόχια του Ησυχαστηρίου. Το Ηγουμε¬ 
νοσυμβούλιο οφείλει να γνωρίσει στον επιχώριο Επίσκοπο 
την υπαγωγή στο Ησυχαστήριο, οποιουδήποτε Ναού, που 
βρίσκεται εντός των ορίων της Επισκοπής του, κατά τον 
παραπάνω τρόπο. 

γ) Ο,τιδήποτε ισχύει για το κυρίως Ησυχαστήριο, ισχύει 
απαραλλάκτως και για τα μετόχιά του. Ησυχαστήριο και 
Μετόχιο απαρτίζουν ένα αδιαίρετο σύνολο και έχουν από¬ 
λυτα ενιαία νομική υπόσταση. Τόσο από νομικής, όσο και 
από εκκλησιαστικής (ιεροκανονικής) πλευράς, τα Μετόχια 
θεωρούνται ως έδαφος του κυρίως Ησυχαστηρίου. 

Άρθρο 14ο 
Πειθαρχικός Ελεγχος 

α) Ο πειθαρχικός έλεγχος ασκείται κατά πρώτο λόγο 
από τον Ηγούμενο, ο οποίος και επιβάλλει τα επιτίμια μετά 
διακρίσεως και αγάπης, τα προβλεπόμενα από τους Ιε¬ 
ρούς Κανόνες και την Μοναστική Παράδοση, αποβλέπο¬ 
ντας πάντοτε στη διόρθωση του σφάλλοντος αδελφού. 

β) Σε περίπτωση υποτροπής ή βαρυτέρου τυχόν παρα¬ 
πτώματος, τον πειθαρχικό έλεγχο, ασκεί το ηγουμενοσυμ¬ 
βούλιο. 

γ) Εάν, ό μη γένοιτο, συμβεί παράπτωμα, το οποίο επι¬ 


σύρει και κανονικές κυρώσεις ή απειλεί την εύρυθμη"λει¬ 
τουργία του Ησυχαστηρίου, τότε επιλαμβάνεται του θέμα¬ 
τος η Σύναξη της Αδελφότητας. 

δ) Για τα βαρύτατα κανονικά παραπτώματα επιλαμβάνε¬ 
ται το Εκκλησιαστικό Ποινικό δικαστήριο, όπως προβλέπει 
ο Νόμος. 

Άρθρο 15ο 
Φιλοξενία 

Οι επισκέπτες τυγχάνουν της κατά το δυνατόν καλύτε¬ 
ρης υποδοχής και φιλοξενίας, κανείς δεν διανυκτερεύει 
στο Ησυχαστήριο χωρίς άδεια του Ηγουμένου. 

Άρθρο 16ο 
Περί Σφραγίδος 

Η Σφραγίδα του Ησυχαστηρίου είναι κυκλική και φέρει 
στο κέντρο την Ιερή εικόνα του Αναστάντος Κυρίου Ιησού 
Χριστού, γύρω δε απ’ αυτή, την ένδειξη: «Ιερό Ησυχαστή¬ 
ριο Αναστάντος Χριστού». 

Άρθρο 17ο 
Περί Πανηγύρεως 

Το Ησυχαστήριο πανηγυρίζει κατά την Απόδοση της 
Αγίας και Μεγάλης εορτής του Πάσχα. 

Άρθρο 18ο 
Μεταβολή Οργανισμού 

Ο Οργανισμός του Ησυχαστηρίου μπορεί να μεταβληθεί 
κατά τις μη θεμελιώδεις διατάξεις του, μόνο με συναίνεση 
των τεσσάρων πέμπτων (4/5) του γενικού συνόλου των 
μελών της Αδελφότητος. Οι θεμελιώδεις διατάξεις και 
ιδιαιτέρως οι διατάξεις, που καθιστούν το Ησυχαστήριο 
αυτοτελές, αυτοδιοίκητο και ανεξάρτητο, ουδέποτε και 
με κανένα λόγο μεταβάλλονται, αλλά παραμένουν σε ισχύ 
πάντοτε, θεμελιώδεις διατάξεις είναι εκείνες οι οποίες 
αναφέρονται στον σκοπό του Ησυχαστηρίου, στο σύστημα 
διοικήσεως, στον τρόπο οικονομικής διαχειρίσεως και 
στον τρόπο και τα όργανα ελέγχου των οικονομικών του. 

Άρθρο 19ο 
Διάλυση Ιδρύματος 

Το Ησυχαστήριο θεωρείται ότι υφίσταται εν ενεργεία 
και λειτουργία και αν ακόμη υπολειφθεί εις αυτό και ένας 
μόνο Αδελφός. Στην περίπτωση αυτή ο εν λόγω Αδελφός 
αντικαθιστά όλα τα όργανα διοικήσεως του Ησυχαστηρίου, 
δηλαδή Ηγούμενο, Ηγουμενοσυμβούλιο, Αδελφότητα, 
χωρίς δικαίωμα εκποιήσεως ακινήτων ή μη αναλωτών κι¬ 
νητών. Αν κανείς Αδελφός υπολειφθεί στο Ησυχαστήριο 
και παρέλθει πενταετία, χωρίς να ευρεθεί ούτε ένα πρό¬ 
σωπο, που να επιθυμεί να εγκαταβιώσει σ’ αυτό, τότε όλη 
η περιουσία του περιέρχεται, όπου έχει ορίσει με από¬ 
φασή της η Αδελφότητα, για να χρησιμοποιηθεί προς εκ¬ 
πλήρωση πνευματικού πάντοτε σκοπού. 

Εν πάσει δε περιπτώσει, εάν από οποιαδήποτε άλλη αι¬ 
τία διαλυθεί το Ησυχαστήριο, η περιουσία του περιέρχεται 
όπου έχει ορισθεί από την Αδελφότητα, κατά την προη- 
γουμένη παράγραφο, ή εν ελλείψει παρόμοιας αποφά¬ 
σεως, όπου αποφασίσουν οι κατά τον χρόνο της διαλύ- 
σεως αποτελούντες την Αδελφότητα αυτού, αποκλεισμέ- 




1406 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


νης όμως της διανομής της περιουσίας μεταξύ των μελών 
της Αδελφότητος, εκκαθαριστές δε της περιουσίας είναι 
οι σύμφωνα προς τον παρόντα οργανισμό διοικούντες 
αυτή. Αν δε δεν υπάρξει καμμία απόφαση της Αδελφότη¬ 
τας, παλαιότερη ή πρόσφατη, περί της τύχης της περιου¬ 
σίας του Ησυχαστηρίου, τότε αυτή περιέρχεται στην αρ¬ 
μόδια Εκκλησιαστική Αρχή, η οποία υποχρεούται στην αρ¬ 
μόδια Εκκλησιαστική Αρχή, η οποία υποχρεούται να χρησι¬ 
μοποιήσει αυτή για παρόμοιο σκοπό, που έχει εκτεθεί στο 
άρθρο 1 β του παρόντος. 

Αρθρο 20ο 
Ειδική Διάταξη 

Ως πρώτος ισόβιος Ηγούμενος του Ησυχαστηρίου ορί¬ 
ζεται ο Αρχιμανδρίτης Μεθόδιος Κρητικός. 

Μεταβατική Διάταξη 

α) Από της ιδρύσεως του Ησυχαστηρίου και μέχρι συ- 
γκροτήσεως τριμελούς Αδελφότητας, ο ορισθείς Ηγούμε¬ 
νος Αρχιμανδρίτης Μεθόδιος Κρητικός, θα ασκεί και τα 
καθήκοντα του Ηγουμενοσυμβουλίου, αντικαθιστών πλή¬ 
ρως όλα τα όργανα διοικήσεως του Ιδρύματος. Ευθύς ως 
αναδειχθούν τα δύο πρώτα μέλη θα συγκροτήσει με αυτά 
το πρώτο Ηγουμενοσυμβούλιο προσωρινού χαρακτήρος. 

β) Οι τρεις αυτοί, Ηγούμενος και προσωρινά μέλη του 
Ηγουμενοσυμβουλίου, οφείλουν το αργότερο εντός τριών 
ετών από της αναγνωρίσεως του Ησυχαστηρίου με Προε¬ 
δρικό διάταγμα, να συγκαλέσουν την Αδελφότητα αυτού 


προς εκλογή τακτικού Ηγουμενοσυμβουλίου. Η θητεία 
του προσωρινού Ηγουμενοσυμβουλίου μπορεί να παρατα- 
θεί, έως ότου ο αριθμός των συναποτελούντων την Αδελ¬ 
φότητα μελών αυξηθεί σε πέντε τουλάχιστον. 

Τελική Διάταξη 

Ο παρών Οργανισμός εγκρίθηκε και επευλογήθηκε από 
τον Σεβασμιώτατο Μητροπολίτη Πειραιώς κ.κ. ΚΑΛΛΙ¬ 
ΝΙΚΟ με το προσαρτώμενο στο παρόν υπ’ αριθμόν 777 
της 28.9.93 Αρχιερατικό Γράμμα Αυτού, με το οποίο πα¬ 
ρέχεται η κανονική άδεια και συγκατάθεση Του ως Επιχώ¬ 
ριου Αρχιερέως, συμφώνως προς τους Ιερούς κανόνας και 
προς το άρθρο 30 εδ. 10 Ν. 590/77. 

Το παρόν Ίδρυμα υπόκειται σύμφωνα με τις διατάξεις 
του Α.Ν. 2039/30 ως κοινωφελές στην εποπτεία του 
Υπουργείου Εθνικής Παιδείας και θρησκευμάτων. 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 25 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡ10Σ ΦΑΤΟΥΡΟΣ 

